CELEX: 32015L0653
Language: sl
Date: 2015-04-24 00:00:00
Title: Direktiva Komisije (EU) 2015/653 z dne 24. aprila 2015 o spremembi Direktive 2006/126/ES Evropskega parlamenta in Sveta o vozniških dovoljenjih (Besedilo velja za EGP)

25.4.2015   
               
               
                  SL
               
               
                  Uradni list Evropske unije
               
               
                  L 107/68
               
            DIREKTIVA KOMISIJE (EU) 2015/653
      z dne 24. aprila 2015
      o spremembi Direktive 2006/126/ES Evropskega parlamenta in Sveta o vozniških dovoljenjih
      (Besedilo velja za EGP)
      EVROPSKA KOMISIJA JE –
      ob upoštevanju Pogodbe o delovanju Evropske unije,
      ob upoštevanju Direktive Sveta 2006/126/ES Evropskega parlamenta in Sveta z dne 20. decembra 2006 o vozniških dovoljenjih (1) in zlasti člena 8 Direktive,
      ob upoštevanju naslednjega:
      
                  (1)
               
               
                  Kode in podkode v Prilogi I k Direktivi 2006/126/ES bi bilo treba zaradi tehničnega in znanstvenega napredka posodobiti, zlasti na področju prilagoditve vozil in tehnične podpore voznikom z motnjami.
               
            
                  (2)
               
               
                  Da bi se upošteval nov tehnološki razvoj, bi kode in podkode morale biti funkcijsko usmerjene. Zaradi administrativne poenostavitve bi bilo tudi treba nekatere kode črtati, združiti z drugimi kodami ali skrajšati.
               
            
                  (3)
               
               
                  Da se zmanjša obremenitev voznikov z motnjami, bi bilo treba tem voznikom omogočiti, da, kjer je ustrezno, vozijo vozilo, ki ni tehnično prilagojeno. Ker sodobna tehnologija vozil omogoča voznikom, da nekatera običajna vozila upravljajo z omejeno močjo, npr. krmiljenje ali zaviranje, in da se izboljša prilagodljivost za voznike, hkrati pa se zagotovi varno delovanje vozila, bi bilo treba uvesti kode, ki bi omogočile vožnjo vozil, ki so skladna z največjo silo, ki jo voznik lahko uporabi.
               
            
                  (4)
               
               
                  Določene kode, ki so trenutno omejene na zdravstveno stanje, bi lahko bile tudi relevantne za druge namene na področju cestne varnosti, tako da se omejijo razmere visokega tveganja, npr. v primeru voznikov začetnikov ali starejših voznikov. Zato bi bilo treba oblikovati oddelek za te kode o omejeni uporabi.
               
            
                  (5)
               
               
                  Da se izboljša cestna varnost, ima več držav članic programe, ali pa jih načrtujejo, ki omogočajo voznikom, da vozijo samo vozila, opremljena z alkoholno zaporo. Da se olajša uvajanje in sprejemanje alkoholnih zapor ter upoštevajo priporočila študije o preprečevanju vožnje pod vplivom alkohola z uporabo alkoholnih zapor (2), bi za ta namen bilo treba uvesti usklajeno kodo.
               
            
                  (6)
               
               
                  Države članice so se v skladu s skupnimi političnimi izjavami držav članic in Komisije o obrazložitvenih dokumentih z dne 28. septembra 2011 (3) zavzele, da bodo v utemeljenih primerih uradnemu obvestilu o svojih ukrepih za prenos priložile enega ali več dokumentov, ki bodo pojasnjevali razmerje med sestavnimi deli direktive in ustreznimi deli nacionalnih aktov za prenos.
               
            
                  (7)
               
               
                  Direktivo 2006/126/ES bi bilo zato treba ustrezno spremeniti.
               
            
                  (8)
               
               
                  Ukrepi iz te direktive so v skladu z mnenjem Odbora za vozniška dovoljenja –
               
            SPREJELA NASLEDNJO DIREKTIVO:
      Člen 1
      Priloga I k Direktivi 2006/126/ES se spremeni v skladu s Prilogo k tej direktivi.
      Člen 2
      1.   Države članice sprejmejo zakone in druge predpise, potrebne za uskladitev s to direktivo, najpozneje do 1. januarja 2017. Komisiji nemudoma sporočijo besedila teh predpisov.
      Države članice se v sprejetih predpisih sklicujejo na to direktivo ali pa sklic nanjo navedejo ob njihovi uradni objavi. Države članice določijo način sklicevanja.
      2.   Države članice predložijo Komisiji besedila temeljnih nacionalnih predpisov, sprejetih na področju, ki ga ureja ta direktiva.
      Člen 3
      Ta direktiva začne veljati dvajseti dan po objavi v Uradnem listu Evropske unije.
      Člen 4
      Ta direktiva je naslovljena na države članice.
      
         V Bruslju, 24. aprila 2015
         
            
               Za Komisijo
            
            
               Predsednik
            
            Jean-Claude JUNCKER
         
      
      
         (1)  UL L 403, 30.12.2006, str. 18.
      
         (2)  Študija o preprečevanju vožnje pod vplivom alkohola z uporabo alkoholne zapore, glej http://ec.europa.eu/transport/road_safety/pdf/behavior/study_alcohol_interlock.pdf.
      
         (3)  UL C 369, 17.12.2011, str. 14.
      
         PRILOGA
         V oddelku 3 Priloge I k Direktivi 2006/126/ES se točka (a)(12), ki se nanaša na stran 2 vozniškega dovoljenja, nadomesti z:
         
            
                        „12.
                     
                     
                        dodatne informacije/omejitev(-ve) v obliki kode ob zadevni kategoriji.
                     
                  Kode so naslednje:
            —   kode 01 do 99: usklajene kode Evropske unije
            VOZNIK (zdravstveni razlogi)
            
               01. Korekcija in/ali zaščita vida
            
               01.01 Očala
            
               01.02 Kontaktna leča/leče
            
               01.05 Pokrivalo za oko
            
               01.06 Očala ali kontaktne leče
            
               01.07 Poseben optičen pripomoček
            
               02. Slušni aparat oziroma aparat za sporazumevanje
            
               03. Proteza oziroma ortoza za ude
            
               03.01 Proteza oziroma ortoza za zgornji ud
            
               03.02 Proteza oziroma ortoza za spodnji ud
            PRILAGODITVE NA VOZILU
            
               10. Prilagojen menjalnik
            
               10.02 Avtomatski izbor prestavnega razmerja
            
               10.04 Prilagojena upravljalna naprava za menjalnik
            
               15. Prilagojena sklopka
            
               15.01 Prilagojena stopalka sklopke
            
               15.02 Ročna sklopka
            
               15.03 Avtomatska sklopka
            
               15.04 Ukrep za preprečitev oviranja ali sprožitve stopalke sklopke
            
               20. Prilagojeni zavorni sistemi
            
               20.01 Prilagojena zavorna stopalka
            
               20.03 Zavorna stopalka, primerna za uporabo z levo nogo
            
               20.04 Drsna zavorna stopalka
            
               20.05 Nagnjena zavorna stopalka
            
               20.06 Zavora z ročnim upravljanjem
            
               20.07 Delovanje zavore pri največji sili … N (*) (na primer: ‚20.07(300N)‘)
            
               20.09 Prilagojena ročna zavora
            
               20.12 Ukrep za preprečitev oviranja ali sprožitve zavorne stopalke
            
               20.13 Zavora za upravljanje s kolenom
            
               20.14 Delovanje zavornega sistema, podprto z zunanjo silo
            
               25. Prilagojen sistem pospeševanja
            
               25.01 Prilagojena stopalka za plin
            
               25.03 Nagnjena stopalka za plin
            
               25.04 Ročno pospeševanje
            
               25.05 Pospeševanje s kolenom
            
               25.06 Pospeševanje, podprto z zunanjo silo
            
               25.08 Stopalka za plin na levi
            
               25.09 Ukrep za preprečitev oviranja ali sprožitve stopalke za plin
            
               31. Prilagoditve stopalk in varovalni ukrepi za stopalke
            
               31.01 Dodaten sklop vzporednih stopalk
            
               31.02 Stopalke na (ali skoraj na) isti ravni
            
               31.03 Ukrep za preprečitev oviranja ali sprožitve stopalk za plin in zaviranje, ko se s stopalkami ne upravlja nožno
            
               31.04 Dvignjen pod
            
               32. Kombinirani sistemi za delovno zavoro in pospeševanje
            
               32.01 Pospeševalnik in delovna zavora kot kombiniran sistem, ki se upravlja enoročno
            
               32.02 Pospeševalnik in delovna zavora kot kombiniran sistem, ki se upravlja z zunanjo silo
            
               33. Kombinirani sistemi za delovno zavoro, pospeševanje in krmiljenje
            
               33.01 Pospeševalnik, delovna zavora in krmilo kot kombiniran sistem, ki se upravlja enoročno z zunanjo silo
            
               33.02 Pospeševalnik, delovna zavora in krmilo kot kombiniran sistem, ki se upravlja dvoročno z zunanjo silo
            
               35. Prilagojena upravljalna garnitura (stikala za luči, brisalci/posoda s tekočino za pranje stekel, hupa, smerni kazalniki itd.)
            
               35.02 Upravljalne naprave, ki delujejo tako, da voznik ne spusti krmilne naprave
            
               35.03 Upravljalne naprave, ki delujejo tako, da voznik ne spusti krmilne naprave z levo roko
            
               35.04 Upravljalne naprave, ki delujejo tako, da voznik ne spusti krmilne naprave z desno roko
            
               35.05 Upravljalne naprave, ki delujejo tako, da voznik ne spusti krmilne naprave, pospeševalnika in zaviralnih mehanizmov
            
               40. Prilagojeno krmiljenje
            
               40.01 Krmiljenje z največjo uporabo sile … N (*) (na primer ‚40.01(140N)‘)
            
               40.05 Prilagojen volan (večji/debelejši del volana, zmanjšan premer volana itd.)
            
               40.06 Prilagojen položaj volana
            
               40.09 Krmiljenje z nogo
            
               40.11 Pomožna naprava pri volanu
            
               40.14 Alternativen prilagojen sistem za krmiljenje z eno roko
            
               40.15 Alternativen prilagojen sistem za krmiljenje z dvema rokama
            
               42. Prilagojene naprave za vzvratni/stranski pogled
            
               42.01 Prilagojena naprava za vzvratni pogled
            
               42.03 Dodatna notranja naprava, ki omogoča stranski pogled
            
               42.05 Naprava za pogled v slepi kot
            
               43. Sedalni položaj voznika
            
               43.01 Voznikov sedež na višini, ki omogoča normalen pregled, in v normalni razdalji od volana in stopalk
            
               43.02 Voznikov sedež, ki je prilagojen obliki telesa
            
               43.03 Voznikov sedež s stransko podporo za dobro stabilnost
            
               43.04 Voznikov sedež z naslonjali za roke
            
               43.06 Prilagoditev varnostnega pasu
            
               43.07 Varnostni pas s podporo za dobro stabilnost
            
               44. Prilagoditve za motorna kolesa (obvezna raba podkode)
            
               44.01 Enojno vodena zavora
            
               44.02 Prilagojena sprednja zavora
            
               44.03 Prilagojena zadnja zavora
            
               44.04 Prilagojen pospeševalnik
            
               44.08 Višina sedeža, ki omogoča vozniku, da ima med sedenjem sočasno obe nogi na površini in drži motorno kolo v ravnovesju med ustavljanjem in stanjem
            
               44.09 Največja delovna sila sprednje zavore … N (*) (na primer ‚44.09(140N)‘)
            
               44.10 Največja delovna sila zadnje zavore … N (*) (na primer ‚44.10(240N)‘)
            
               44.11 Prilagojeni nasloni za noge
            
               44.12 Prilagojena ročica
            
               45. Samo motorno kolo z bočno prikolico
            
               46. Samo trikolesa
            
               47. Omejeno na vozila z več kot dvema kolesoma, pri katerih vozniku ni treba loviti ravnotežja pri speljevanju, ustavljanju in stanju na mestu
            
               50. Omejeno na posebno – določeno vozilo/številko šasije (identifikacijska številka vozila)
            Črke, ki se uporabljajo v kombinaciji s kodami od 01 do 44 za dodatno opredelitev:
            
               a levo
            
               b desno
            
               c roka
            
               d noga
            
               e srednje
            
               f zgornji del roke
            
               g palec
            KODE ZA OMEJENO UPORABO
            
               61. Omejeno na dnevne vožnje (na primer: eno uro po sončnem vzhodu in eno uro pred sončnim zahodom)
            
               62. Omejeno na vožnje znotraj premera … km od kraja imetnikovega bivanja ali samo znotraj mesta/regije
            
               63. Vožnja brez potnikov
            
               64. Omejeno za vožnje s hitrostjo, ki ne presega … km/h
            
               65. Vožnja dovoljena samo, kadar voznika spremlja imetnik vozniškega dovoljenja vsaj enakovredne kategorije
            
               66. Brez priklopnika
            
               67. Prepovedana vožnja po avtocestah
            
               68. Brez alkohola
            
               69. Omejeno na vožnjo vozil, opremljenih z alkoholno zaporo v skladu s standardom EN 50436. Navedba datuma poteka je poljubna (npr. ‚69‘ ali ‚69(01.01.2016)‘)
            UPRAVNE ZADEVE
            
               70. Zamenjava vozniškega dovoljenja št. …, ki ga je izdal … (razlikovalna oznaka EU/ZN v primeru tretje države; na primer ‚70.0123456789.NL‘)
            
               71. Dvojnik vozniškega dovoljenja št. … (razlikovalna oznaka EU/ZN v primeru tretje države; na primer ‚71.987654321.HR‘)
            
               73. Omejeno na vozila kategorije B tipa motornih štirikoles (B1)
            
               78. Omejeno na vozila z avtomatskim menjalnikom
            
               79. […] Omejeno na vozila, ki so v skladu s specifikacijami, navedenimi v oklepajih, v okviru uporabe člena 13 te direktive
            
               79.01 Omejeno na dvokolesa z bočno prikolico ali brez nje
            
               79.02 Omejeno na vozila kategorije AM tipa trikoles ali lahkih štirikoles
            
               79.03 Omejeno na trikolesa
            
               79.04 Omejeno na trikolesa s priklopnikom, katerega največja dovoljena masa ne presega 750 kg
            
               79.05 Motorna vozila kategorije A1 z razmerjem moči/teže nad 0,1 kW/kg
            
               79.06 Vozilo kategorije BE, kjer največja dovoljena masa priklopnika presega 3 500 kg
            
               80. Omejeno na imetnike vozniškega izpita za vozila kategorije A tipa motornih trikoles, ki še niso stari 24 let
            
               81. Omejeno na imetnike vozniškega izpita za vozila kategorije A tipa motornih dvokoles, ki še niso stari 21 let
            
               95. Voznik, ki je imetnik spričevala o strokovni usposobljenosti, izpolnjuje obveznost strokovne usposobljenosti, predvidene v Direktivi 2003/59/ES do … (na primer ‚95(01.01.12)‘)
            
               96. Vozila kategorije B s priklopnikom, katerega največja dovoljena masa presega 750 kg, kjer največja dovoljena masa te kombinacije presega 3 500 kg, vendar ne presega 4 250 kg
            
               97. Ni dovoljeno za vozila kategorije C1, ki spadajo na področje uporabe Uredbe Sveta (EGS) št. 3821/85 (**)
            
            —   kode 100 in večje: nacionalne kode so veljavne samo za vožnjo na ozemlju države članice, ki je izdala dovoljenje.
            Kadar se koda uporablja pri vseh kategorijah, za katere je izdano dovoljenje, je lahko natisnjena pod naslovi 9, 10 in 11;